
RAPORT  

asupra proiectului de Lege privind aprobarea Ordonanţei 

Guvernului nr.81/1999 pentru aprobarea participării Ministerului Justiţiei ca membru permanent la Conferinţa Europeană 

 Permanentă de Probaţiune. 

                        În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.81/1999 pentru aprobarea participării Ministerului Justiţiei ca membru permanent la Conferinţa Europeană  Permanentă de Probaţiune, trimis cu adresa nr.306 din 6 septembrie  1999, înregistrat sub nr.727/XVIII/11 din 6  septembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus, în şedinţa din 24 noiembrie 1999. 



Consiliul Legislativ a avizat favorabil proiectul de lege cu avizul nr.857/25.08.1999.



Comisia pentru politică externă a avizat, de asemenea, favorabil proiectul de lege cu avizul nr.XVIII/13/272 din 22 septembrie  1999. 



În urma dezbaterilor, membrii comisiei au hotărât, cu majoritate de voturi, ca proiectul de lege să fie supus plenului Camerei Deputaţilor, spre dezbatere şi adoptare, în forma prezentată.  



În raport de obiectul şi conţinutul său, proiectul de lege face parte din categoria legilor ordinare. 
                       PREŞEDINTE,                                        SECRETAR, 

Emil Teodor Popescu                             Nicolae Grădinaru

